**Dječji vrtić „KADUJICA“ BROJ RKP-a:** 52098

**30.svibnja 12 Matični broj:** 05351812

**Okrug Gornji Razina :** 21

**OIB:02527683076 Razdjel:** Nema razdjela

 **Šifra djelatnosti prema NKD-u**: *8510*

Predškolsko obrazovanje

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01. – 31.12.2024. GODINE**

**OBRAZLOŽENJE OPĆEG DIJELA**

**ZAKONSKI OKVIR**

U skladu s odredbama Zakona o proračunu (Nar.nov.br. 144/21, čl.86), Statuta Dječjeg vrtića „KADUJICA“( čl.50. st.1., točka 2), Pravilnika o polugodišnjem i godišnjem izvještaju o izvršenju proračuna i financijskog plana (Nar.nov.br. 85/2023), Pravilnika o proračunskim klasifikacijama ( Nar.nov.br. 4/2024), Pravilnika o proračunskom računovodstvu i računskom planu (Nar.nov.br. 158/23) , proračunski korisnik, Dječji vrtić “ KADUJICA“, ima obvezu izraditi i dostaviti Upravljačkom tijelu, Prijedlog izvještaja o izvršenju financijskog plana za razdoblje 01.01. – 31.12.2024. godine. koji se sastoji od Općeg i Posebnog dijela (tabelarni prikaz) te od Obrazloženja Općeg i Posebnog dijela Izvještaja o izvršenju financijskog plana .

**DJELATNOST VRTIĆA**

Dječji vrtić „KADUJICA“ je javna ustanova za predškolski odgoj i obrazovanje te skrb o djeci predškolske dobi. Rad je organiziran u četiri odgojne skupine ( jaslička skupina, 8-satna vrtićka skupina, dvije 10 - satne vrtićke skupine) s ukupno 86 djece, sukladno Planu i programu rada Vrtića .

Program rada Dječjeg vrtića „KADUJICA“ se temelji na Zakonu o predškolskom odgoju i obrazovanju (NN br. 10/97, 107/07, 94/13, 98/19, 57/22, 101/23)) i Državnom pedagoškom standardu predškolskog odgoja i naobrazbe (NN br. 63/8 i 90/10) te svim općim aktima Vrtića i Osnivača Općine Okrug.

**1. PRIHODI I PRIMICI**

Ukupni prihodi i primici su veći za 13,89% u odnosu na izvještajno razdoblje 2023.g., a za 11,24 % su manji u odnosu na Financijski plan. Prihodi i primici su najveći dijelom ostvareni od Osnivača, Općine Okrug , minimalnim dijelom od pomoći, donacija i prihoda po posebnim propisima.

Povećanje ukupnih prihoda za 2024. godinu u odnosu na isto razdoblje 2023. godine je rezultat povećanog potraživanja sredstava od strane Dječjeg vrtića „KADUJICA“ u svrhu redovnog obavljanja djelatnosti.

**2. RASHODI I IZDACI**

Ukupni rashodi Dječjeg vrtića „KADUJICA“ u odnosu na isto razdoblje 2023. godine su veći za 13,50 % te iznose 88,88 % planiranih sredstava za 2024.godinu.

**2.1. Rashodi za zaposlene**

Rashodi za zaposlene su najzastupljeniji u ukupnim rashodima. U odnosu na 2023. godinu rashodi za zaposlene su veći za 8,79 % i u granicama su planiranih sredstava.

*Plaće bruto*

Izdaci za plaće bruto su povećani za 8,94 % u odnosu na prošlogodišnje razdoblje . Razlog povećanja plaća bruto je zapošljavanje jednog odgojitelja i jedne pomoćnice-čistačice pred kraj izvještajnog razdoblja.

*Ostali rashodi za zaposlene*

Izdaci za ostale rashode za zaposlene su povećani za 23,18 % u odnosu na isto razdoblje 2023.godine . Do povećanja je došlo uslijed povećanja broja djelatnika i povećanja iznosa neoporezivih primitaka radnika .

*Doprinosi na plaće*

Doprinosi na plaće su povećani za 6,94 % u odnosu na 2023. godinu. Povećanje plaće bruto povlači za sobom i stavku povećanja doprinosa..

**2.2. Materijalni rashodi**

Materijalni rashodi su povećani za 30,40 % u odnosu na 2023. godinu. Materijalni rashodi se odnose na: naknade troškova zaposlenima, rashode za materijal i energiju, rashode za usluge i ostale nespomenute rashode poslovanja.

*Naknade troškova zaposlenima* se povećavaju za 17,80 % u odnosu na isto razdoblje prethodne godine . Razlog povećanja su povećani izdaci za neophodno stručno usavršavanje djelatnika .

*Rashodi za materijal i energiju* su povećani za 8,14 % u odnosu na prošlogodišnje razdoblje. Navedeni rashodi obuhvaćaju: materijal i sirovine, energiju, uredski materijal , potrošni materijal za rad s djecom, higijenske potrepštine i sredstva za čišćenje, radnu odjeću i obuću , sitni inventar i materijal i dijelove za tekuće i investicijsko održavanje. Unutar navedenih izdataka najviše su se povećali izdaci za materijal i sirovine, odnosno za hranu. Razlog povećanja su povećanje cijena dobara i energije na tržištu, minimalno povećanje broja djece koja koriste uslugu ručka u odnosu na 2023.godinu.

Znatno povećanje u kategoriji rashoda za materijal i energiju u 2024. godini u odnosu na 2023. godinu se odnosi i na izdatke za materijal i dijelove za tekuće i investicijsko održavanje. Do povećanja je došlo uslijed nabave dijelova za popravak sustava instalacija i sustava grijanja i hlađenja.

*Rashodi za usluge* su povećani za 90,66 % u odnosu na prethodno izvještajno razdoblje . Razlog većeg povećanja u odnosu na isto razdoblje prethodne godine je povećanje cijena usluga na tržištu i dodatnih aktivnosti u 2024.godini. U ukupnim izdacima za usluge najvećim dijelom su zastupljene usluge tekućeg i investicijskog održavanja. Razlog tome je obvezno održavanje i popravak instalacijskog sustava i sustava grijanja odnosno hlađenja vrtića.

Zdravstvene i veterinarske usluge su se također primjetno povećale, za 400 % u odnosu na prethodno razdoblje. Razlog tome su preventivni zdravstveni pregledi radnika kojih u 2023. godini nije bilo.

*Ostali nespomenuti rashodi poslovanja* se povećani za 104,81 % u odnosu na 2023.godinu . Do navedenog povećanja je došlo uslijed podmirenja naknade koju Vrtić ima obvezu mjesečno podmirivati zbog nezapošljavanja osoba s invaliditetom.

**2.3. Financijski rashodi**

*Financijske rashode* Vrtića čine usluge platnog prometa. Oni su u odnosu na proteklo razdoblje manji za 2,18% i u skladu su s planiranim sredstvima.

**4. IMOVINA**

U 2024. godini rashodi za imovinu su veći za 114,88 % u odnosu na isto razdoblje 2023. godine i u skladu s planiranim sredstvima. Nabavljeni su klima uređaji i oprema koju je Vrtić imao obvezu nabaviti u skladu sa zakonom o Zaštiti na radu (garderobni ormarići, uredske stolice, police...)

**5. UKUPAN REZULTAT:** na kraju 2024. godineutvrđenje ukupan rezultat, manjak od 881,60 eur . Rezultat je metodološke naravi i javlja se kao razlika između viška poslovanja i manjka prihoda od nefinancijske imovine.

**6. UKUPNE DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 31.12.2024. |
| Ukupne obveze | 5.692,54 | 3.489,41 |
| Dospjele obveze |  0,00 |  0,00 |

Iznos nedospjelih obveza je manji u odnosu na prošlogodišnje razdoblje jer je i manja količina zaprimljenih računa u siječnju 2025. godine koji se odnose na prošlogodišnje razdoblje.

Dospjelih obveza Vrtić nema jer se sve obveze podmiruju u skladu s dospijećem plaćanja.

**7. POPIS NOVČANIH SREDSTAVA**

|  |  |  |
| --- | --- | --- |
|  | Popis novčanih sredstava 01.01.2024. | Popis novčanih sredstava 31.12.2023. |
| Žiro račun |  627,43 | 2.294,33 |
| Blagajna |  445,34 |  303,47 |

**ZAKLJUČAK**

Iz Obrazloženja općeg dijela Izvještaja o izvršenju financijskog plana je vidljivo da su prihodi i rashodi Dječjeg vrtić „KADUJICA“ u skladu s Financijskim planom za 2024.godinu.

Sve aktivnosti su izvršene u cilju praćenja pedagoških standarda uz istovremeno uvažavanje računovodstvenih standarda.

**OBRAZLOŽENJE POSEBNOG DIJELA**

Osnovni i jedini program Dječjeg vrtića „KADUJICA“ je Redovan rad dječjeg vrtića . Osnovna funkcija vrtića je predškolsko obrazovanje.

Program redovnog rada se provodi kroz četiri aktivnosti i četiri izvora financiranja:

|  |
| --- |
| **PROGRAM: Redovan rad dječjeg vrtića** |
| **Aktivnost** | **Izvor financiranja** |
| Aktivnost A210001Poslovi stručnih , administr.i izvrš. tijela | Opći prihodi i primici |
| Aktivnost A210002Nabava dugotrajne imovine za rad Vrtića  | 1.Opći prihodi i primici2. Donacije |
| Aktivnost A210003Sufinanciranje roditelja za usluge Vrtića | Vlastiti prihodi |
| Aktivnost A210004Pomoći nadležnih ministarstava  | Ostale pomoći |

**IZVRŠENJE RASHODA PREMA IZVORIMA FINANCIRANJA**

1. IZVOR FINANCIRANJA: Opći prihodi i primici (Osnivač-Općina Okrug)

a) Aktivnost A210001- Poslovi stručnih, administrativnih i izvršnih tijela: rashodi za zaposlene, materijalni rashodi i financijski rashodi

b) Aktivnost A21002- Nabava dugotrajne imovine za rad odjela: rashodi za nabavu proizvedene dugotrajne imovine (postrojenje i oprema, nematerijalna proizvedena imovina).

Rashodi čiji su izvor financiranja opći primici iznose 98 % planiranih sredstava navedenih primitaka. Opći primici kao izvor financiranja rashoda poslovanja su najzastupljeniji u ukupnim primicima te su izvor financiranja dvjema aktivnostima (A210001 i A21002) koje su opisane gore u tekstu.

2 .IZVOR FINANCIRANJA: Vlastiti prihodi

a) Aktivnost A210003 – Prihodi po posebnim propisima (sufinanciranja roditelja) : materijalni rashodi za materijal i energiju i rashodi za usluge.

Rashodi čiji su izvor finaciranja Vlastiti prihodi iznose 62,59 % planiranih sredstava.

Vlastiti prihodi, odnosno prihodi po posebnim propisima se odnose na uplatu roditelja koji s obzirom na Pravilnik o upisima ne ostvaruje pravo upisa bez participiranja. Iz navedenih prihoda su najvećim dijelom pokriveni rashodi za potrošni materijal za rad s djecom , rashodi za materijal i sirovine te rashodi tekućeg i investicijskog održavanja.

3. IZVOR FINANCIRANJA: POMOĆI

Aktivnost A210004-pomoći nadležnih ministarstava : materijalni rashodi za materijal i energiju.

Pomoći su manjim dijelom zastupljene kao izvor financiranja u ukupnim planiranim prihodima. Pomoći nadležnog ministarstva znanosti i obrazovanja su izvor financiranja Aktivnosti A210004.

Rashodi čiji su izvor financiranja pomoći iznose 31,29 % planiranih sredstava

Iz navedenog izvora se isključivo pokriva dio rashoda za materijal za rad s djecom.

4. IZVOR FINANCIRANJA: DONACIJE

 Aktivnost A21002- Nabava dugotrajne imovine za rad odjela: rashodi za nabavu proizvedene dugotrajne imovine (postrojenje i oprema, nematerijalna proizvedena imovina).

Rashodi čiji su izvor financiranja donacije se u 2024. godine prvi put pojavljuju i iznose 59,10 planiranih sredstava.

Cilj svih aktivnosti je stvaranje poticajnog okruženja za djecu svih vrtićkih skupina što uključuje ulaganje napora da prostor bude što sličniji obiteljskom okruženju te osiguravanje optimalnih materijalnih uvjeta (energetska vrijednost hrane, standardi higijene, edukativan potrošni i didaktički materijal u skladu s pedagoškim i obrazovnim standardima, opskrba energijom..).